open-index/open-wikipedia-markdown huggingface dataset:
Ursela Monnová

**Ursela Monnová** (* 2. december 1950 Berlín-Frohnau) je herečka a speváčka. Ako dcéra Švajčiara a Írky má švajčiarske občianstvo.

Ursela Monn bola vydatá za anglického režiséra Ralpha Bridleho. Druhým manželom je Michael Wintzer. Má syna menom Marc (* 1981). Ursela Monn žije v Berlíne.

## Filmy
* Die Faust in der Tasche (1978) 
* Warum die UFOs unseren Salat klauen (1979) 
* Einmal Ku'damm und zurück (1985) 
* Geld oder Leber (1986) s Mikom Krügerom a Falcom
* Wo ist Fred? (2006) 

## Televízia

* Im Schillingshof (1973) 
* Hoftheater (1975, seriál) 
* Alle Jahre wieder – Die Familie Semmeling (1976) 
* Ein Mann will nach oben (1978, seriál) 
* So ne und so ne (1979) 
* Gold in Transvaal (1979) 
* Ick baumle mit de Been (1979) 
* Spiel im Schloß (1985) 
* Zieh den Stecker raus, das Wasser kocht (1986) 
* Bonner Affäre (1989) 
* Das Millionenerbe (1990) 
* Mich will ja keiner (1990) 
* Dr. Monika Lindt (1998, seriál) 
* Klinik unter Palmen (1999, seriál) 
* Tierärztin Dr. Mertens (2006, seriál)  

## Ocenenia
* Goldene Kamera za Ein Mann will nach oben (1978) 
* Kunstpreis Berlin za Ein Mann will nach oben 
* Goldener Bambi (1979) 
* Ernst-Lubitsch-Preis (1985) za Einmal Ku'damm und zurück 
* Bundesfilmpreis: Filmband in Gold (1985) za Einmal Ku'damm und zurück 
* Verdienstorden des Landes Berlin (1997) 
* Bundesverdienstkreuz (2001) 
* Goldener Vorhang des Berliner Theaterclubs (2005) za rolu v Acht Frauen od Roberta Thomasa

## Externé odkazy
* http://www.ursela-monn.de/ 

Kategória:Švajčiarske filmové herečky
Kategória:Švajčiarske televízne herečky
Kategória:Švajčiarske šansoniérky
Kategória:Švajčiarske osobnosti írskeho pôvodu
Kategória:Osobnosti z Berlína
Kings River (prítok Liffey)

**Kings River** (ír. *Abhainn Rí*) je rieka vo východnom Írsku. Je to najvýznamnejší ľavostranný prítok Liffey s dĺžkou .

Vzniká sútokom dvoch zdrojníc, Glashaboy Brook a Annalecka Brook, ktoré sa zlievajú na severnom úpätí vrchu Fair Mountain () v lesnatej oblasti pohoria Wicklow Mountains. *Glashaboy Brook* pramení na severozápadnom svahu vrchu Tonelagee () v nadmorskej výške cca , kým *Annalecka Brook* steká z južných svahov Mullaghcleevaunu () z nadmorskej výšky približne  Od sútoku tečie rieka najprv na západ, z pravej strany priberá Ballinagee a výrazne meandruje. Postupne ďalej priberá Asbawn Brook a Glenogvore Brook zľava, Knockall Brook sprava a stáča sa smerom na sever. Zľava ešte priberá Douglas a Little Douglas Stream, a východne od obce Hollywood (neďaleko od osady Johnstown) ústi do vodnej nádrže Pollaphuca Reservoir. 

Kategória:Rieky v Írsku
Kategória:Povodie Liffey
Kebab

right|thumb|Kebab pripravovaný na plynovom grile
**Kebab** (z , tiež **kebap**, **kabab**, **kabob** alebo **kibob**) je označenie jedla z grilovaného alebo na ražni pečeného mäsa. Pochádza zo stredného východu, strednej Ázie a južnej Ázie. 

Obyčajne je základom jahňacie alebo hovädzie mäso, ale používa sa aj kuracie mäso alebo ryby. Bravčové mäso sa nepoužíva v moslimských a židovských krajinách z náboženských dôvodov.

## Pozri aj
* Gyros

## Iné projekty
 

Kategória:Rýchle občerstvenie
Kategória:Arabská kuchyňa
Kategória:Turecká kuchyňa
Kategória:Azerbajdžanská kuchyňa
Kategória:Mäso
Ochsenhausen

**Ochsenhausen** je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 8 831 obyvateľov a rozlohu 59,96 km².

## Geografia a poloha
Mesto leží približne 15 km na východ od mesta Biberach an der Riß.

K mestu Ochsenhausen od reformy z roku 1975 patria tiež predtým samostatne obce *Reinstetten, Hattenburg, Mittelbuch* a časti mesta *Wennedach, Laubach, Eichen, Goppertshofen, Bebenhaus* a *Einöden*.

## Ekonomika a infraštruktúra
### Doprava
Mesto Ochsenhausen leží na Spolkovej ceste 312 (*Bundesstraße 312*) (Stuttgart–Memmingen).

### Firmy
* Die Liebherr-Hausgeräte Ochsenhausen GmbH - (založená roku 1954) s 1 750 zamestnancami produkuje ročne asi 900 000 chladiacich zariadení
* Firma Südpack Verpackungen GmbH & Co. (*Südpack - obaly*) je ďalším veľkým zamestnávateľom v Ochsenhausene

## Kultúra a pamiatky
náhľad|left|Benediktínske opátstvo v meste '''Ochsenhausen'''
### Múzeum
* Úzkorozchodná železničná trať Ochsenhausen–Warthausen - v meste sa nachádza historická trať a jej stanica je chránenou pamiatkou
 
### Stavby
* niekdajšie Benediktínske ríšske opátstvo (*Benediktiner-Reichsabtei*) - kláštor so skorším kláštorným kostolom (dnes farský kostol Sv.Juraj (*Pfarrkirche St.Georg*), neďaleko je palác
* Krummbach (*Krivý potok*) benediktínsky kanál. Pozdĺž ktorého vedie turisticky chodník
* Radnica - z roku 1606 
* Gasthof zur Post (*Hostinec na pošte*) - z roku 1650
* Kláštorná lekáreň (*Klosterapotheke*) - z roku 1736
* Kaplnka sv. Víta (*Gottesackerkapelle St. Veit*) - z roku 1679

## Šport
Stolnotenisové mužstvo *TTF Liebherr Ochsenhausen* - hralo svojho času v nemeckej 1. stolnotenisovej spolkovej liga (*1. Tischtennis-Bundesliga*) a tiež aj v Európskej lige šampiónov (*European Champions League*).

## Iné projekty

## Externé odkazy
* Oficiálna stránka mesta Ochsenhausen

Kategória:Mestá v Bádensku-Württembersku
Gyros

right|thumb|Grécky gyros

**Gyros** je grécke jedlo rýchleho občerstvenia, ktoré je zložené z orezaných plátkov mäsa pečeného na vertikálnom grile, ktorý sa otáča pred zdrojom tepla. Mieru prepečenia je možné meniť zmenou intenzity zdroja tepla a vzdialenosťou zdroja tepla od mäsa. Názov pochádza z gréckeho slova , lebo mäso sa otáča na ražni.

Názov *gyros* môže označovať aj celý sendvič z chleba pita, ktorý sa podáva s rôznymi šalátmi a omáčkami. Plnený je väčšinou paradajkami, cibuľou, hranolkami a omáčkou tzatziki. Niekedy sa týmto termínom označuje druh sendviča a nie samotná náplň.

Podobné jedlá sú arabské šáwarmá a mexické tacos al pastor, všetky sú odvodené od döner kebabu , ktorý sa prvýkrát spomína v 19 stor. v meste Bursa.

## Iné projekty
.

Kategória:Rýchle občerstvenie
Kategória:Arabská kuchyňa
KFC

**KFC** môže byť:
* Kentucky Fried Chicken
* Kilmarnock F.C.
* Kolding FC
* Kangaroos Football Club
* Operácia KFC
Linoleum

**Linoleum** alebo **lino** je druh podlahovej krytiny. Je mäkké, vodeodolné, zvuk tlmiace, vyrobené na báze prírodného, alebo syntetického kaučuku, ktorý slúži ako spojivo pre výplň (korok, drevná hmota, tkanina, juta a pod.)

Často je zamieňané za podlahovú krytinu z PVC, linoleum je však hrubšie, mäkšie, viac pripomínajúce gumu.

## História
Po prvýkrát boli podlahové krytiny podobné linoleu vyrobené v roku 1844 E. Gollowayom. Pôvodne to bol korkový koberec, ktorého jednotlivé korkové časti boli spojené kaučukom alebo gutaperčou. 

V roku 1860 použil Walton ako spojivo korku namiesto kaučuku ľanový olej, odtiaľ názov linoleum, a kolofóniu (živica), ktoré sa stali základom výroby linolea. V niektorých typoch 
sa miesto korku v súčasnosti používa drevená múčka a podkladovou viažúcou vrstvou je jutová tkanina. 

Linoleum je 100% prírodný produkt, biologicky odbúrateľný, nenarušujúci životné prostredie. Od polovice 20. storočia je nahrádzané podlahovinami z polyvinylchloridu (*PVC*). Tieto sú menej horľavé, ľahšie, jednoduchšie vyrobiteľné a tým lacnejšie. Tak isto je možné na nich vytvoriť potlač imitujúcu iné povrchy - drevo, kameň a pod. Výhodami linolea sú aj možnosť lepenia a nižšia schopnosť nabiť sa statickou elektrinou ako PVC.

## Použitie
Linoleum je pre svoje hygienické a nealergénne vlastnosti využívané v priestoroch, kde žijú alergici, v nemocniciach a zdravotníckych zariadeniach. Rozmanitosť vzorov a intarzií rôznych farieb a tvarov vylepšuje vzhľad interiérov. Nevýhodou je nutnosť ošetrovania povrchu voskovaním, pretože bez úpravy povrch linolea oxiduje.

## Iné projekty
.

Kategória:Polyméry
Kategória:Kompozitné materiály
Rastislav (Polacké kniežatstvo)

**Rastislav Glebovič** (po bielorusky: *Расьціслаў Глебавіч*) (* 1090 - † 1161/1162), minské (1140 - 1151 a 1158 - 1161/1162) a polacké knieža (1151 - 1158), syn minského kniežaťa Gleba Vseslaviča (1101 - 1119) prvého panovníka v Minskom kniežatstve.

Počas svojej vlády sa snažil o osamostatnenie Minska od Polackého kniežatstva. Po uväznení Ragnvalda III. minskými kniežatami, ho v roku 1151 Polačania zvolili za polacké knieža. Minské kniežatstvo v tom čase zdedil jeho brat Volodar Glebovič. Dňa 23. októbra 1157 na základe podpisu mierovej zmluvy medzi Dánskom a Minským kniežatstvom sa jeho príbuzná Sofia Volodarovna (dcéra Volodara Gleboviča) vydala za dánskeho kráľa Waldemara I..

V roku 1158 zaútočil na Druck, aby pomstil obyvateľstvo, ktoré vyhnalo odtiaľ jeho syna Gleba Rastislaviča. Mesto sa mu však nepodarilo obsadiť, pretože jeho bratia podpísali mier s Ragnvaldom III.. Navyše, v tom istom roku (1158) ho chceli polačania zavraždiť, svoj úmysel však zmiernili (zbavili ho vlády) a poslali ho do Minského kniežatstva, kde vládol do svojej smrti. Na prázdny polacký trón 8. júla 1158 opätovne zvolili Ragnvalda III.. Ten však s pomocou smolenských kniežat získal mesto Zaslavľ a po neúspešnom desaťmesačnom obliehaní Minsku podpísal s Rastislavom Glebovičom mierovú zmluvu.

Opäť však medzi Rastislavom Glebovičom a Ragnvaldom III. nastalo obdobie vojen. Hoci sa Ragnvaldovi III. spočiatku darilo, keď v roku 1160 počas výpravy na Minsk vyslobodil niekoľko svojich ľudí z väzenia a vrátil im majetky. V roku 1161 však z nepochopiteľných dôvodov znova vyprovokoval vojnu, ktorá bola preňho osudnou.

V roku 1162 Rastislav Glebovič umrel a minským kniežaťom sa stal Volodar Glebovič (1151 - 1158 a 1162).

## Deti
* Gleb Rastislavič - knieža Minského kniežatstva

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998. 

Kategória:Narodenia v 1110
Kategória:Úmrtia v 1180
Kategória:Vládcovia Bieloruska
Kategória:Minské kniežatá
Kategória:Polacké kniežatá
Kategória:Rurikovci
Izjaslav III. (Polacké kniežatstvo)

**Izjaslav III. Vasilevič** (po bielorusky: *Усяслаў Васількавіч*, *Усяслаў III*) (* 1100 - † po 1180) polacké knieža (1162 - 1167 a 1167 - 1180) a syn Vasiľa I. Sviatoslaviča.

## Prvé obdobie vlády (1162 - 1167)
Na trón sa dostal po roztržke (bitke) medzi Ragnvaldom III. a Volodarom Glebovičom v roku 1162. Po nej sa už Ragnvald III. do Polackého kniežatstva nevrátil, pretože bolo spustošené. Čoskoro však umrel. Polačania si teda za panovníka svojho kniežatstva vybrali Izjaslava II. Vasilieviča z Vicebska . Počas svojej vlády, namierenej proti minským kniežatám, ho podporovali nielen obyvatelia, ale aj jeho spojenci - smolenské kniežatá.

## Druhé obdobie vlády (1167 - 1180)
Jeho vláda sa však skončila v roku 1167, keď litovské vojská vrhli do žalára vo Vicebsku a na tróne ho vystriedal Volodar Glebovič. Po jeho krátkom jednoročnom panovaní (1167) sa však s pomocou smolenského kniežaťa Romana, od ktorého sa dozvedel, že tiahne proti Volodarovi, dostal z väzenia a znova sa stal polackým kniežaťom. V roku 1180 však smolenským kniežatám vyhlásil vojnu, koncom ktorej zomrel.

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998. 

Kategória:Narodenia v 1100
Kategória:Úmrtia v 1180
Kategória:Vládcovia Bieloruska
Kategória:Polacké kniežatá
Kategória:Rurikovci
Sklená vata

**Sklen(en)á vata** alebo **sklen(en)á vlna** je tepelno a zvukovo izolačný materiál vyrobený zo sklenených vláken. Sklo je obvykle pre zvýšenie pružnosti a zníženie lámavosti upravené. Úprava spočíva jednak v pridávaní hliníka (Al) do taveniny skla, alebo obalením vláken do vinylacetátových disperzií. Sklenená vata sa vyrába z 6 – 9 μm hrubých vláken. Vlákno je odolné voči vysokým teplotám – do 550 °C.

Vlákna sa sekajú a stlačeným vzduchom nafúkajú do vrstvy požadovanej hrúbky, ktorá sa následne lisuje do pásu. Ten sa reže na jednotlivé dosky.

Vata či už vo forme dosák, alebo voľná sa používa hlavne ako tepelná izolácia. 

## Výhody
Výhodou je, že materiál je anorganický, sterilný, nealergický, nehorľavý, do stanovenej teploty nemäknúci, odolný voči olejom, riedidlám a väčšine bežných chemických látok (okrem kyseliny fosforečnej, hydrofluórovej a silných zásad), nehnijúci, nenasakujúci, vodeodolný, nenapádajú ho huby, baktérie ani vyššie živočíchy napr. hlodavce, má vysokú pružnosť, stlačiteľnosť, dlhodobú stálosť (ak nie je mechanicky namáhaný, je prakticky večný). Zároveň je to však čisto prírodný materiál, ktorý sa mechanickým pôsobením mení na kremičitý prach, ktorý je bežnou súčasťou pôdy.

## Nevýhody
Nevýhodou sú samotné sklené vlákna, ktoré sú tenké a zabodávajú sa do ľudskej pokožky, z ktorej sa ťažko odstraňujú. Nebezpečné sú zvlášť pre oči a dýchacie cesty. Z dýchacích ciest sa uvoľňuje len postupne hlienom alebo zarastá v tkanive pľúc, kde je tento materiál potom prakticky nevylúčiteľný. Existujú dohady, že v pľúcach môže pôsobiť karcinogénne. Pri manipulácii so sklenou vatou sa odporúča používať respirátor.

## Technické údaje
* Farba: biela, žltkavá
* Priemer vlákna: cca 6 – 9 μm
* Max. prevádzková teplota: 550 °C (700 °C čistý SiO2, 1 100 °C inconel)
* Materiál: syntetické minerálne vlákno
* Tepelná vodivosť vlákna: 1,0 W/m°K
* Tepelná vodivosť panelu: 0,03 W/m°K
* Horľavosť: nehorľavé, netlie
* Elektrická pevnosť: 60 – 100 kV/mm
* Akustická izolácia: dobrá
* Elektrická izolácia: dobrá
* Špecifická hmotnosť: 0,6 – 1,2 g/cm2
* Tepelná vodivosť: nízka
* Ohybnosť: výborná
* Mechanická odolnosť: výborná

### Chemická zloženie (prepočítané na hm. percentá oxidov príslušných prvkov)
* Kremík: SiO2 55 %
* Hliník: Al2O3 14,0 – 15,5 %
* Vápnik: CaO 24 %
* Bór: B2O3 6,5 – 9 %
* Iné: fluór, železo, titán, sodík, draslík…

Kategória:Sklo
Kategória:Vlákna
Kategória:Tepelné izolácie
Tyrkysová

**Tyrkysová** je modrozelená farba s vlnovou dĺžkou 500 – 520 nm. Názov je odvodený od minerálu tyrkys.

## Externé odkazy
* 

Kategória:Farby
Minské kniežatstvo

**Minské kniežatstvo** (po bielorusky: *Менскае княства*, po rusky: *Минское княжество*) vzniklo na začiatku 12. storočia v roku 1101 oddelením od Polackého kniežatstva na území medzi riekami Svisloč, Drisa a Berezina. Súčasťou tohto kniežatstva boli mestá Minsk, Druck, Barysaŭ, Zaslavľ a iné.

Za vlády prvého kniežaťa kniežatstva Gleba Vseslaviča (1101 - 1119) vypuli vojny proti Kyjevskej Rusi (1104 a 1116). Gleb Vseslavič si však vo vojnách nevedel rady a skončil v Kyjeve v zajatí, kde čoskoro po roku 1119 umrel.

Vojny pokračovali aj za vlády nástupcu Gleba Vseslaviča - Rastislava Gleboviča. Po skončení jeho panovania vládu v kniežatstve prebral Izjaslav Mstislavič (1129 - 1132) vnuk Vladimíra II. Monomacha a syn Mstislava Veľkého. V polovici 12. storočia však Glebovi synovia navrátili Minské kniežatstvo do svojich rúk a skoncovali s pokusmi polackých kniežat, ktorí si ho chceli podmaniť. V roku 1164 s pomocou litovských vojsk sa Rastislavovi Glebovičovi podarilo poraziť polacké knieža Ragnvalda III. a posilniť nezávislosť Minského kniežatstva od Polackého kniežatstva. V druhej polovici 12. storočia však vplyv litovských kniežat na Minské kniežatstvo začal rásť. Od druhej polovice 13. storočia boli minské kniežatá fakticky vazalmi litovských kniežat. Tie si v roku 1326 definitívne pripojil knieža Gediminas, a tým sa celé Minské kniežatstvo stalo súčasťou Litovského veľkokniežatstva.

Kategória:Dejiny Bieloruska
Rečnícka otázka

**Rečnícka otázka** (iné názvy: **rétorická otázka, básnická otázka, deliberatívna otázka, rozvažovacia otázka**) je otázka, ktorá aj napriek opytovacej intonácii obsahuje tvrdenie, záver myšlienky.

Ako poetický a rétorický prvok bola známa už v antike. Používala sa vo všetkých žánroch rečníckeho štýlu. Dnes je príznakom patetického štýlu.  Na doplňovaciu rečnícku otázku začínajúcu sa opytovacím zámenom sa očakáva záporná odpoveď (*Kto z vás je proti prírode? Nikto.*), na zisťovaciu otázku obsahujúcu zápor (*Či nechceme sa mať všetci lepšie? Áno.*) kladná odpoveď. Na rečnícku otázku často nečakáme odpoveď, lebo vyplýva z textu.

## Príklad
:*„zbíjal som ja, zbíjal sedem rôčkov v lete:*
:*a vy že odkedy ten biedny ľud drete?!“* (J. Botto, Smrť Jánošíková)

## Pozri aj
*Pauza (rétorika)

Kategória:Štylistické prostriedky
Rečnícke zvolanie

**Rečnícke zvolanie** alebo **básnické zvolanie** alebo **exklamácia** vyjadruje citový vzťah autora k obsahu výpovede. Prejavuje sa to vo forme zvolacej vety, často v rozkazovacom spôsobe:

:*"A ty, mor ho! - hoj, mor ho! detvo môjho rodu,*
:*kto kradmou rukou siahne na tvoju slobodu;"* (S. Chalupka, Mor ho!) ''

Kategória:Štylistické prostriedky
Parentéza (jazykoveda)

**Parentéza** (gréc. παρένθεσις - vsuvka) alebo **vsuvka** je samostatný, do vety vsunutý výraz alebo veta. Prináša doplnkovú informáciu, ktorá vysvetľuje a zdôvodňuje predchádzajúcu časť výpovede. V umeleckom štýle sa vyskytuje v reči postáv i v reči rozprávača:
*"Kto sa trochu lepšie díval po Tichej doline, videl všeličo: Nielen to, že tam možno robiť pekné túry, niekedy aj enormne exponované - ako to robil Mišo Pogáň s generálom Laudonom - nielen to, že sa tam dobre lyžovať na všelijakom snehu a v chate sa večer zabávať... V Tichej doline bolo aj niečo iného."       (A. Bednár, Sklený vrch)*

Kategória:Literárne pojmy
Pejoratívum

**Pejoratívum** () je slovo so záporným expresívnym zafarbením, so zhoršovacím, hanlivým významom (napr. hlupák, babroš, nafúkanec). Poukazuje na negatívne ľudské vlastnosti.

Pejoratívnosť je zhoršovací, hanlivý, zhoršujúci, príhanlivý význam. Slovo môže byť pejoratívne samo osebe, alebo v určitom kontexte.

Opakom pejoratíva je melioratívum (zjemňujúce slovo).

## Pozri aj
*irónia

## Externé odkazy
* 

Kategória:Literárne pojmy
Kategória:Štylistika
Pleonazmus

**Pleonazmus** (gréc. πλεονασμός - prebytok, nadbytok) je štylistická figúra, ktorá sa zakladá na opakovaní a hromadení slov rovnakého alebo blízkeho významu. Obyčajne ide o (chybné) nadbytočné hromadenie synonymických výrazov rôzneho slovného druhu. Pleonazmom sa výpoveď spomaľuje alebo určitá skutočnosť zdôrazňuje.

Nezámerné pleonazmy sú najčastejšie dôsledkom neznalosti významu slov a považujú sa za štylistickú chybu. Napríklad keďže slovo *darček* znamená *vec danú alebo získanú zadarmo*, je zbytočné za ňu umiestňovať slovo *zdarma.*

## Pleonazmy podľa počtu slov
Najčastejšie sa v jazyku vyskytujú dvojslovné pleonazmy (*židovská synagóga, pôvodný originál, jedinečný unikát, ja osobne [si myslím...]*), prípadne aj viacslovných pomenovaní (biftek z hovädzieho mäsa).

V jazyku sa môžu vyskytovať aj jednoslovné pleonazmy. Najčastejšie vznikajú nadbytočnou predponou, napr. pridaním predpony *naj-* (*najjedinečnejší).*

## Pleonazmy podľa oblasti jazyka
Pleonazmus môže mať charakter lexikálny (darček zdarma) alebo syntaktický, keď sa uvádza slovo, ktoré nie je z pohľadu gramatiky potrebné.

### Príklady lexikálnych pleonazmov

* CD disk, LED dioda, VÚB banka
* zišiel dolu, vyšiel hore
* záverečné finále
* absolútna istota
* verejne deklarovať

### Príklady syntaktických pleonazmov
Príkladom je v angličtine pripájanie vedľajšej vety pomocou *that*: I know *
that
* you are coming.

## Ďalšie príklady

* Cesta k úspechu vedie jedine cez premyslenú, zodpovednú, serióznu prácu.
* Je to také ťažké, ak máš pracovať pokojne, tvorivo, čestne?
* Michal pracuje pravdepodobne asi v Košiciach.

## Referencie


## Pozri aj
* Štylistika

## Iné projekty

## Zdroj

Kategória:Štylistické prostriedky
Sarkazmus

**Sarkazmus** (gréc. sarkadzein - zatínať do mäsa) je uštipačný, bezohľadný, zraňujúci výsmech sprevádzaný cynickým autoritatívnym postojom. Zvyčajne vyjadruje aj pohŕdanie. Na rozdiel od irónie, ktorá chce byť pochopená, sarkazmus komunikáciu skôr prerušuje a odmieta. 

Kategória:Literárne pojmy
Lecco

**Lecco** je hlavné mesto rovnomennej provincii v Lombardsku. Podľa údajov z roku 2006 je počet obyvateľov mesta 47&nbsp;000. Nachádza sa 50 km severne od Milána a leží na juhovýchodnom konci jazera Como. Jazero sa zužuje na rieku Adda, v meste boli vybudované mosty cez ňu pre lepšiu komunikáciu. V Lecce sa nachádzajú tri mosty: most Azzone Viscontiho, most Kennedyho a most Alessandra Manzoniho.

Hospodárstvo mesta bývalo založené na priemysle, hlavne železnom, v súčasnosti je dominantným hlavne tretí sektor.

Sídli tu futbalový klub Calcio Lecco 1912, ktorý hrá v Serie C1.

## Partnerské mestá
* Igualada, Španielsko
* Mâcon, Francúzsko
* Mytišči, Rusko
* Overijse, Belgicko
* Szombathely, Maďarsko

## Iné projekty

## Externé odkazy
Oficiálna stránka

Kategória:Mestá v Lombardsku
Kategória:Sídla v provincii Lecco
Volodar (Polacké kniežatstvo)

**Volodar Glebovič** (po bielorusky: *Валадар Глебавіч*) (* 1090 - † po 1167), minské (1151 - 1158 a 1162) a polacké knieža (1167), syn minského kniežaťa Gleba Vseslaviča a brat Rastislava Gleboviča.

Dňa 5. júna 1135 sa oženil s dcérou Boleslava III. Krivoústeho (vdovou švédskeho kráľa Magnusa Silného). Podľa jednej z vezii bol tento manželský zväzok uzatvorený s cieľom uzatvoriť zväz polackých kniežat s Boleslavom III. proti dánskemu kráľovi Erikovi II. a následníkom kyjevského kniežaťa Vladimíra Monomacha.

## Deti
* Sofia Volodarovna - minská kňažná a dánska kráľovná (1157 - 1182)
* Vladimír I. Volodarovič Polacký - polacké knieža (1186 - 1216)
* Vasiľ II. Volodarovič - polacké knieža (1216 - 1222)

## Referencie


## Pozri aj
* Rastislav Glebovič

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998. 

Kategória:Narodenia v 1110
Kategória:Úmrtia v 1180
Kategória:Vládcovia Bieloruska
Kategória:Minské kniežatá
Kategória:Polacké kniežatá
Kategória:Rurikovci
Parentéza

**Parentéza** môže byť:
* výraz alebo veta vsunutá do vetnej konštrukcie bez syntaktického začlenenia, vsuvka, pozri parentéza (jazykoveda)
* druh vetného vzťahu, vsúvanie, pozri vsúvanie
* značka oddeľujúca vetnú alebo slovnú vsuvku (napr. pomlčka, zátvorka), pozri pomlčka a zátvorka (interpunkčné znamienko)

## Referencie
Boris (Polacké kniežatstvo)

**Boris Davidovič** (po bielorusky: *Барыс Давыдавіч*) (* 1130 - † 1186) polacké knieža (1180 - 1186) a príbuzný Eufrozíny Polackej.

## Záhadný panovník
Tohto panovníka nespomínajú ani ruské ani livónske historické kroniky. Na základe poznámok Vasilija Nikolajeviča Tatiščeva je známy len z Polackého letopisu, ktorého existencia sa datuje približne do roku 1217.

Letopis a udalosti v ňom popísané viacerí ruskí historici považujú za kontraverzné:
* Mnoho z nich totiž Tatiščevov Polacký letopis považujú za historický pamflet autora na obdobie nemeckého útlaku ruského imperátorského dvora za jeho života.
* Diskutabilná je aj otázka odchodu bojarov za Borisovým synom do Škandinávie, pretože je pravdepodobné, že odišli oveľa skôr ako v roku 1217. Po smrti Vladimíra I. Polackého v roku 1216 totiž polacký trón obsadil Vasiľ II. Volodarovič (1216 - 1222) a nie Boris Davidovič. Navyše, po vláde Vasiľa II. Volodaroviča sa Polacké kniežatstvo dostalo pod nadvládu smolenských kniežat (Sviatoslav Mstislavič Smolenský.
* Bieloruskí historici datujú obdobie vlády Borisa Davidoviča do rokov 1180 - 1186, teda ešte pred obdobie vlády Vladimíra I. Polackého (1186 - 1216) a pred vládu Izjaslava III. Vasileviča (1167 - 1180).

## Deti
* Vladimir Vojtech Davidovič
* Vasiľ Davidovič
* Viačka Davidovič

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998.

## Poznámky
#  letopis sa dodnes v kompletnom vydaní nenašiel, existujú z neho iba útržky
#  smolenské knieža, ktoré v Polackom kniežatstve vládlo v rokoch 1222-1232

## Referencie


## Pozri aj
* Zoznam vládcov Bieloruska

Kategória:Narodenia v 1130
Kategória:Úmrtia v 1186
Kategória:Vládcovia Bieloruska
Kategória:Polacké kniežatá
Vladimír I. (Polacké kniežatstvo)

**Vladimír I. Volodarovič Polacký** (po bielorusky: *Уладзімер Полацкі*) v kronikách tiež **Vladimírko Volodarevič** (*Владимирко Володаревич*) alebo **Woldemaro de Ploceke** (* 1140 - † 1216), minské (1182 - 1186) a polacké knieža (1186 - 1216), syn Volodara Gleboviča.

## Pôvod
Pôvod kniežaťa Vladimíra I. Polackého je sporný a nedá sa porovnávať s ostatnými kronikami, pretože ho určite spomína iba letopisec Henrich Let v Kronike Livónska. Z historického hľadiska však niet o postave tohto kniežaťa pochýb.

## Obdbie po smrti

Kategória:Narodenia v 1110
Kategória:Úmrtia v 1180
Kategória:Vládcovia Bieloruska
Kategória:Minské kniežatá
Kategória:Polacké kniežatá
Suharto

**Suharto** (* 8. jún 1921, Kemusuk, Yogyakarta - † 27. január 2008, Jakarta, Indonézia) bol indonézsky vojenský a politický vodca. V Indonézskej národnej revolúcii slúžil ako vojenský dôstojník, ale najznámejší je ako dlhovládnúci druhý prezident Indonézie, keď v úrade pôsobil od roku 1967 do roku 1998. Suharto označený za najskorumpovanejšieho lídra sveta. Okrem toho bol známy svojou diktátorskou vládou a masakrami disidentov.

Suharto schválil v roku 1975 rozsiahlu inváziu do Východného Timoru, po ktorej v júli 1976 nasledovala jej oficiálna anexia ako 27. provincie Indonézie s názvom Východný Timor. Partizánsky odpor prinútil vládu udržiavať silné vojenské sily na polostrove až do roku 1999. Rôzne odhady uvádzajú, že počas indonézskej nadvlády (1974 – 1999) došlo vo Východnom Timore k 90000 – 213600 úmrtiam súvisiacim s konfliktom.

V roku 2025 Indonézia zaradila Suharta na zoznam národných hrdinov, a to aj napriek námietkam aktivistov.

## Referencie

## Zdroje

## Iné projekty

Kategória:Narodenia 8. júna
Kategória:Narodenia v 1921
Kategória:Úmrtia 27. januára
Kategória:Úmrtia v 2008
Kategória:Prezidenti Indonézie
Kategória:Rytieri veľkokríža Radu za zásluhy Talianskej republiky
Kategória:Antikomunisti
Kategória:Vojnoví zločinci
Kategória:Osobnosti studenej vojny
Kategória:Osobnosti na poštových známkach
Izraelská vesmírna agentúra

[thumb|[Ilan Ramon, prvý izraelský kozmonaut, ktorý zahynul pri havárii raketoplánu Columbia]]

**Sochnut ha-halal ha-Jisraelit** hebr. סוכנות החלל הישראלית – *sochnut ha-halal ha-jisraelit*; angl. Israel Space Agency, slov. Izraelská vesmírna agentúra (skratka: ISA) je izraelská štátna agentúra zaoberajúca sa vesmírom.

## História
Agentúra bola založená v júni roku 1983 ako hlavná koordninátorka kozmického programu Izraela nadväzujúca na **Národný úrad pre kozmický výskum** známy skôr pod skratkou **NCSR** (National Committee for Space Research), ktorý bol založený v roku 1960.

## Súčasný program
Kozmická agentúra je zameraná na vysielanie vojenských a komerčných družíc do vesmíru. Na rozdiel od väčšiny kozmických agentúr sú jej hlavnou náplňou vojenské a komerčné projekty, ktoré zďaleka predbehujú vedecké projekty. Spolu s Ruskom a Dánskom vypustí TAUVEX (Tel-Aviv UV Explorer), ktorý má slúžiť na výskum UV vĺn, na rakete Proton.

## Zázemie
ISA má dobré priemyselné zázemie. Izrael je vysoko industrializovaný, čo poskytuje dobré východiská pre budovanie zložitých družíc. Izrael je tradičným silným spojencom USA, ktoré Izrael podporujú (či už ide o predaj zbrojných systémov, technológií alebo o finančnú pomoc a pôžičky). Úzko spolupracujú aj agentúry ISA a americká NASA. Ročný rozpočet agentúry sa pohybuje okolo 50 miliónov dolárov.

Izrael vstúpil medzi krajiny s kozmickým programom vypustením prvého satelitu v roku 1988. Išlo o satelit z radu OFEQ. Ďalším medzníkom bola havária raketoplánu Columbia, na ktorej palube zahynul prvý izraelský kozmonaut plukovník Ilan Ramon. V súčasnosti ISA vyvíja nový rad pozorovacích teleskopov a malých (lacných) družíc.

## Referencie

## Zdroje

Kategória:Kozmické agentúry
Kategória:Kozmonautika v Izraeli
Kategória:Organizácie založené v 1983
Vynález skazy

::*O rovnomennom filme pozri [[Vynález zkázy]].*
***Vynález skazy*** () je fantasticko-dobrodružný román Julesa Verna varujúci pred nebezpečenstvom zneužitia vedeckých objavov. Pirát Ker Karaje (alias gróf d'Artigas) unesie zo sanatória Heatful-House na americkom pobreží francúzskeho vynálezcu Thomasa Rocha a jeho ošetrovateľa Gaydona (inžiniera Simona Harta) na škuner Ebbu a potom ho prevezie do svojho úkrytu na Back-Cupe, aby sa zmocnil jeho vynálezu (bleskometu). Roch je zaujatý vynálezom  a spolupracuje za peniaze s pirátmi. Neskôr Simon Hart pošle v malom súdku správu, ktorú nájdu na Bermudách. O vynález majú záujem mnohé strany, z nebezpečných situácií únoscovia vyviaznu najskôr s jeho pomocou. Vynálezca si uvedomí svoje postavenie až vtedy, keď má zbraň otočiť proti lodi so zástavou svojej vlasti. Obráti svoj vynález proti pirátom, vyhodí ostrov do povetria a sám pri výbuchu zahynie. 

## Adaptácie

Podľa románu natočil český režisér Karel Zeman film *Vynález zkázy* (1958).
## Referencie

## Iné projekty

Kategória:Knihy Julesa Verna
Kategória:Sfilmované romány
Kategória:Francúzske romány
Bruno Baião

**Bruno Baião** (* 28. september 1985 - † 15. máj 2004) bol portugalský futbalista, kapitán jedného z mládežníckych portugalského klubu S.L. Benfica. Zomrel na zástavu srdca.

Kategória:Narodenia v 1985
Kategória:Úmrtia v 2004
Kategória:Portugalskí futbalisti
Kategória:Hráči SL Benfica Lisabon
Kategória:Úmrtia pri športe
Vexilológia

**Vexilológia** (z latinského *vexillum* = prápor rímskych kohort) je historická vedná disciplína, ktorá sa zaoberá výskumom vlajok, práporov, štandárd a iných podobných symbolov.

## Iné projekty
Pan European Game Information

**Pan European Game Information** (**PEGI**) je európsky systém hodnotenia obsahu elektronických hier. Systém vyvinula Európska federácia interaktívneho softvéru (*Interactive Software Federation of Europe*, ISFE) a začal sa používať v Apríli 2003. Momentálne PEGI používa 30 krajín Európy.

Systém PEGI slúži na to, aby sa spotrebitelia nestretli s hrami, ktoré nie sú vhodné pre ich vekovú kategóriu. Systém podporujú popri najväčších výrobcoch konzol, ako sú napríklad PlayStation, Xbox a Nintendo aj vydavatelia a vývojári interaktívnych hier v celej Európe.

## Hodnotenia podľa veku
PEGI má päť vekových kategórií, v Portugalsku sa používa mierne modifikovaný štandard:

V júni 2009 sa zaviedli nové farebné značenia:

## Hodnotenie obsahu
Systém definuje osem značiek varujúcich pred nevhodným obsahom:

## Kde sa používa PEGI
PEGI sa používa v 30 krajinách.

## Pozri aj
* CERO, Japonský klasifikačný systém 
* ESRB, Americký a Kanadský klasifikačný systém
* ELSPA, Britský klasifikačný systém
* USK, Nemecký klasifikačný systém
* OFLC (Australia), Austrálsky klasifikačný systém

## Externé odkazy
* PEGI
* Bezpečnostný kódex PEGI Online 

Kategória:Ratingové systémy
Predslav

**Predslav** alebo **Preslav** (9. storočie) bol pravdepodobne tretí syn veľkomoravského panovníka Svätopluka I.

Primárny zdroj, ktorý o ňom informuje je Cividalský evanjeliár. Ten ho uvádza v tvare „predezlaus“ alebo „Predeslaus“. Nepriama zmienka sa nachádza v spise byzantského cisára Konštantína VII. *O spravovaní ríše* (, ).

Predpokladá sa, že Predslav bol najstarší syn Svätopluka I. (a jeho manželky Svätožizne) a že zomrel pred rokom 894 alebo sa stal kňazom. Iná možnosť je, že meno Predslav je iba skomolenina mena Slavomír.

Predslavovo meno by sa mohlo odrážať v mene mesta Bratislava, ale tento názor nie je úplne jednoznačne prijímaný.

## Zdroje

Kategória:Mojmírovci
Kategória:Veľkomoravské osobnosti
Enemy of the Enemy

***Enemy of the Enemy*** je album britskej skupiny Asian Dub Foundation vydaný 3. februára 2003.

## Zoznam skladieb
#"Fortress Europe" – 3:50
#"Rise To The Challenge" – 4:25
#"La Haine" – 3:54
#"1000 Mirrors" – 4:55
#"19 Rebellions" – 5:22
#"Blowback" – 2:56
#"2 Face" – 5:15
#"Power To The Small Massive" – 4:23
#"Dhol Rinse" – 3:18
#"Basta" – 4:33
#"Cyberabad" – 5:02
#"Enemy Of The Enemy" – 4:43
#"Raj Antique Store (Dry & Heavy Mix)" (Bonus) – 5:29

## Bonusový disk
### Album Mix
#"Intro" – 4:21
#"Fortress Europe" - 3:24
#"Blowback" - 1:56
#"1000 Mirrors" - 5:36
#"Rise to the Challenge" - 2:29
#"19 Rebellions" - 3:11
#"2 Face" - 1:23
#"Fortress Europe" - 3:40
#"Power to the Massive" - 2:42
#"Cyberabad" - 1:40
#"Enemy of the Enemy" - 4:03
#"Outro" - 3:11

## Zostava
*Steve Chandra Savale (tiež známy ako Chandrasonic) - Gitary, programovanie, vokály, tsura
*John Ashok Pandit (tiež známy ako Pandit G) - Turntables, sample, vokály
*Sanjay Gulabhai Tailor (tiež známy ako Sun J) - Efekty, mixovanie, syntetizátor
*Aniruddha Das (tiež známy ako Dr. Das) - Basová gitara, programovanie, vokály
*Sinéad O’Connor - Vokály v „1000 Mirrors“
*Ed O’Brien- Gitara v „Blowback“, „Enemy of the Enemy“ a „Fortress Europe“

## Referencie

Kategória:Hudobné albumy z 2003
Kategória:Albumy Asian Dub Foundation
Call of Duty 4: Modern Warfare

***Call of Duty 4: Modern Warfare*** je first-person shooter hra vyvíjaná firmou Infinity Ward a publikovaná firmou Activision pre Windows, PlayStation 3 a Xbox 360. Hra je štvrtým pokračovaním veľmi úspešnej série Call of Duty. Call of duty 4 sa na rozdiel od jeho predchodcov neodohráva počas druhej svetovej vojny.

## Singleplayer
### Hlavné postavy
Počas singleplayer -ovej kampane môže hráč ovládať 2 postavy z pohľadu prvej osoby.

* **Seržant John "Soap" MacTavish** je členom 22. pluku jednotiek SAS. Hráč hrá za MacTavisha väčšinu hracieho času.
* **Seržant Paul Jackson** je člen prvej rozviedky USMC ("mariňákov") rozmiestnených na strednom východe. Hráč hrá za Jacksona päť levelov v prvej časti hry (Act I). 
* **Kapitán Price** veliteľ 22. pluku jednotiek SAS. Hráč hra za Prica v "spomienkovej časti hry".
* **Yasir Al-Fulani** prezident nemenovanej krajiny na strednom východe. Hráč sa dostane do "kože" Fulaniho pri jeho poprave.

### Spojenci
* **Kapitán Price** veliteľ 22. pluku jednotiek SAS.
* **Gaz** člen 22. pluku jednotiek SAS. Väčšinou sprevádza hráča pri hraní misií za SAS.
* **Seržant Kamarov** veliteľ Russian loyalist forces. Úlohou jeho jednotiek je pomáhať jednotkám SAS pri boji s Ultranacionalistami.
* **"Nikolai"** informátor. Podáva informácie o pohybe Ultranacionalistov.
* **Poručík Vasquez** člen prvej rozviedky USMC ("mariňákov"). Velí útoku na Khaleda Al-Asada. 
* **Rotný Griggs** člen prvej rozviedky USMC ("mariňákov").
* **Kapitán MacMillan** je ostreľovač za SAS. Viedol ostreľovačskú misiu, ktorej cieľom bolo odstrániť Imrana Zakhaeva.

### Nepriatelia
* **Khaled Al-Asad** veliteľ rebelov na strednom východe a spojenec Imrana Zakhaeva. 
* **Imran Zakhaev** veliteľ Ruských Ultranacionalistov.
* **Victor Zakhaev** syn Imrana Zakhaeva.

## Externé odkazy
* ''Call of Duty'' web
* Charlie Oscar Delta

Kategória:Call of Duty
Kategória:Akčné počítačové hry a videohry
Kategória:First-person shooter
Kategória:Počítačové hry z 2007
Kategória:Počítačové hry
Kategória:Hry pre Windows
Moe Szyslak

**Morris** „**Moe**“ **Szyslak** (v českom znení „**Vočko**“) je fiktívna postava zo seriálu Simpsonovci. V originálnom znení postavu dabuje Hank Azaria.

Je ilegálnym prisťahovalcom z Holandska a majiteľom svojho baru (Moe's Tavern), kde pracuje ako barman. Tu zároveň často býva a diskutuje s pravidelnými zákazníkmi: Barneym Gumblom, Homerom Simpsonom, Lennym a Carlom. Je najškaredším obyvateľom Springfieldu, z čoho má komplexy a niekoľkokrát sa pokúsil o samovraždu. V prvých sériach seriálu bol často obeťou Bartových telefonátov, v ktorých si z neho robí srandu.

## Povaha
Vočko je vykreslený so všeobecne nepríjemnou povahou: má krátku, prudkú, povahu, hrubý a nediplomatický spôsob vyjadrovania a náladu, ktorá rýchlo kolíše medzi hnevom, ľahostajnosťou a samovražedným zúfalstvom (posledná z týchto vlastností sa v neskorších epizódach seriálu prejavovala výraznejšie). Má každoročnú vianočnú tradíciu pokusov o samovraždu, ale jeho pokusy sú vždy komické a končia neúspešne (napríklad pristátie na teplovzdušnom balóne po skoku z lietadla) a na samovražednú linku už volal toľkokrát, že mu zablokovali číslo.

Je ľahko podrážditeľný a často ohrozuje návštevníkov svojho baru brokovnicou, ktorú má za pultom. Je tiež dôverčivý a nekonečné množstvo Bartových úspešných žartovných telefonátov do jeho baru ho obzvlášť rozčuľuje.

Občas sa však tiež ukáže, že má sentimentálnu a starostlivú stránku osobnosti, napríklad predčíta chorým deťom a bezdomovcom, hoci je ohľadom takého správania tajnostkársky. V interakciách s rôznymi priateľkami sa u neho tiež prejavuje skutočná obetavosť a láskavosť (a tiež neobvyklé zlepšenie jeho nálady), hoci sa nevyhnutne objavujú negatívne prvky jeho osobnosti, ktoré všetko kazia.

## Externé odkazy
* Moe na stránke *Simpsonovci.com*

Kategória:Postavy v Simpsonovcoch
Lino

**Lino** môže byť:
*krstné meno, pozri Lino (meno)
*linoleum
*linoleorez, linoleoryt
*priezvisko, napr.:
**Pascal Lino
**Mário Lino
Insekticíd

**Insekticíd** je prípravok určený na hubenie hmyzu (resp. článkonožcov všeobecne) v jeho rôznych vývojových štádiách. Insekticídy sa používajú hlavne v poľnohospodárstve na ničenie hmyzu poškodzujúceho pestované kultúrne plodiny, na ochranu ovocia pred škodcami resp. na jeho ochranu pri jeho uskladňovaní, ochranu lesov, ako prostriedok hygieny v priestoroch obývaných ľuďmi a pod. 

Insekticíd je obvykle chemická látka napadajúca nervový systém hmyzu alebo jeho dýchacie cesty a to i pri kontakte hmyzu s ním cez povrch jeho tela. Existujú tiež insekticídy na báze baktérií a vírusov. Sú tiež insekticídy narušujúce cyklus rozmnožovania hmyzu. Niektorý hmyz si však dokážu vytvoriť imunitu prenosom vlastností (alel), odolnosti. Keďže hmyz sa rozmnožuje rýchlo aj prenos týchto imunitných vlastností je rýchly. Preto je neustála potreba vyvíjania nových insekticídov.

Značná časť chemických insekticidov spadá medzi organofosfáty.

Insekticídy pôsobia na hmyz usmrtením, odpudivým účinkom, prilákaním alebo negatívnym reprodukčným účinkom.

## Delenie
* Botanické insekticídy:
** Nikotín
** Anabasin
** Pyrethroidy

* Organochlorové insekticídy:
** DDT - používa sa na povrchovú liečbu svrabu
** Lindan

* Organické zlúčeniny fosforu:
** Organofosfáty - Dichlorvos, Metrilfonát
** Organothiofosfáty - Dimpylát
** Organofosfonáty

## Repelenty
Špecifický typ insekticídov sú repelenty, látky určené na odpudzovanie škodlivého hmyzu, najčastejšie používané ako ochrana pred bodnutím komárov. Moderný typ repelentov sú odpudzovacie náplaste, napríklad Kite Mosquito Patch vyvinutý na University of California.
Alela

**Alela** alebo **alelomorfa** je dedičný základ znaku, jedna z viacerých alternatívnych foriem génu. 

Gén je úsek nukleovej kyseliny DNA, kódujúci určitý znak jedinca. Gén sa skladá obvykle z dvoch alel, pričom každá pochádza od jedného rodiča. Alely určujú, ako sa znak prejaví v organizme. 

Príkladom je gén farby očí, alely sú jednotlivé druhy farby (zelená, modrá, hnedá…) 

Podľa toho, aké alely sú v géne, tak sa prejaví znak, ktorý je génom kódovaný. Podnebie a vplyvy okolia nemenia genetickú informáciu. Môžu sa však uprednostniť niektoré znaky - alely - tým, že sú v určitom prostredí výhodnejšie. Tak budú jedinci s týmito alelami úspešnejší a nakoniec vytlačia tých menej úspešných. Genetická informácia je jedincovi daná pri jeho vývoji a až do jeho smrti sa nemení.

Každý jedinec dostáva v priebehu dedenia od matky i od otca pre každý znak jednu alelu. Pre jeden znak má teda jedinec dve alely. U alelového páru zodpovedného za vývin nejakej vlastnosti sú dve rozličné alely: alela A a alela B. V rámci dedenia sú možné rozličné kombinácie týchto alel. Jedinec ktorý zdedí obidve alely A, čiže AA, prevezme vlastnosť A. Jedinec, ktorý zdedí alely B, čiže BB, prevezme vlastnosť B. Jedinec, ktorý zdedil kombináciu AB, má v sebe vlastnosť A aj B, dominantnejšia vlastnosť (napr. A) sa prejaví vonkajším prejavom. Jedinec je však i nositeľom alely B, ktorá sa môže ďalej dediť. Ak sa potomok neskôr - aj o niekoľko generácií ďalej - skombinuje s jedincom, ktorý je taktiež nositeľom alely B, môže sa vyskytnúť nový jedinec, ktorý zdedí obidve alely B a prejaví sa uňho vlastnosť B. 

Gény, a tým aj alely, podliehajú genetickým mutáciám, ktoré, ak sú životaschopnejšie ako pôvodná genetická výbava, prirodzeným výberom vylepšujú vlastnosti jedincov.

## Externé odkazy
* Tomáš Pevný: Neuronové sítě a genetické algoritmy - vybrané aplikace při řešení některých technických problémů (pdf)
* Mendel's Principles of Heredity, William Bateson
* Jürgen Groth: Meine Moleküle. Deine Moleküle. Von der molekularen Individualität 
* ALFRED: The ALlele FREquency Database  

Kategória:Gény
Južný Male

**Južný Mále** (*Mále Atolu Dekunuburi* doslova "Južný atol Mále, angl. prepis "Maale Atholhu Dhekunuburi") je prírodný atol na Maldivách v Indickom oceáne. Je súčasťou administratívneho atolu Káfu. Nachádza sa na ňom 30 ostrovov, 16 obývaných z toho 3 stálo, zvyšné ostrovy sú neobývané.

Mále Atolu Dekunuburi sa nachádza na východnej časti Maldív. Od susedného Mále Atolu Uturuburi ho oddeľuje prieliv Vádú Kandu (ang. Vaadhoo Kandu), široký . Západne sa nachádza zemepisný atol Ari, na juhu sa nachádza prírodný atol Felide.

Atol je asi  dlhý (severojužným smerom) a asi  široký (východo-západným smerom).
 
Obývané ostrovy: Guli, Guraidú, Máfusi

## Externé odkazy
Stránka Oceandots + obrázok atola z vesmíru  - anglicky

Kategória:Káfu
Kvantová gravitácia

**Kvantová gravitácia** je súbor otázok vo fyzike, na vyriešenie ktorých je potrebné poznať aj správnu teóriu gravitácie (ktorou je s veľkou presnosťou všeobecná teória relativity Alberta Einsteina), aj kvantovú mechaniku. Typické javy študované v kvantovej gravitácii sú výroba kvánt gravitačných vĺn, tzv. gravitónov, ich rozptyl, vyžarovanie čiernych dier a „kvantová pena“, teda chaotický a bublajúci stav časopriestoru na najkratších vlnových dĺžkach.

Ukazuje sa, že je veľmi ťažké vytvoriť teóriu, ktorá rešpektuje aj všeobecnú relativitu, aj kvantovú mechaniku. Najnádejnejšie spôsoby, ako obe kľúčové teórie uzmieriť, sú teória strún a slučková kvantová gravitácia

Kategória:Kvantová fyzika
Kategória:Gravitácia
Kategória:Teoretická fyzika
Výpoveď

**Výpoveď** môže byť:
* v jazykovede: výrok, tvrdenie, pozri výpoveď (jazykoveda)
* v práve:
** oznámenie o priebehu alebo iných okolnostiach udalosti, ktorá je predmetom konania pred štátnym orgánom, adresované tomuto orgánu, pozri výpoveď (procesné právo)
** konštitutívny prejav jednej strany, že daný právny (prípadne iný) pomer má byť zrušený, pozri výpoveď (zrušenie)
* v literatúre: poviedka od Františka Švantnera
Január 2008

## Úmrtia
* 9. január – Jorge Anaya, vrchný veliteľ argentínskeho námorníctva počas vojenskej junty v rokoch 1976 až 1983 (* 1926)
* 9. január – Jozef Melicher, slovenský literárny historik a kritik, prozaik (* 1929)
* 11. január – Edmund Hillary, novozélandský horolezec, jeden z prvých dvoch ľudí, ktorí zdolali Mount Everest (* 1919)
* 13. január – Sergej Larin, v Lotyšsku narodený operný spevák ruského pôvodu, žijúci na Slovensku (* 1956)
* 15. január – Jan Heller, český protestantský teológ a religionista (* 1925)
* 15. január – Brad Renfro, americký herec (* 1982)
* 16. január – Elias Zoghby, melchitský gréckokatolícky arcibiskup, teológ, spisovateľ, ekumenista (* 1912)
* 17. január – Robert Fischer, americký šachový veľmajster, majster sveta v šachu 1972 – 1975 (* 1943)
* 20. január – Ignác Kolčák, slovenský akademický maliar (* 1931)
* 21. január – Jiří Sequens, český režisér (* 1922)
* 22. január – Heath Ledger, austrálsky herec (* 1979)
* 26. január – Vincent Malý, slovenský rímskokatolícky kňaz, teológ a prekladateľ liturgických kníh (* 1922)
* 27. január – Suharto, indonézsky prezident (1967-1998) (* 1921)
* 30. január – Daniel Gráč, slovenský cyklista, olympionik (Tokio 1964)
* 31. január – Michal Bukovič, český textár, scenárista a moderátor (* 1943)
* 31. január – František Čapek, český kanoista, olympionik (* 1914)

## Astronómia

## Kozmonautika

Kategória:2008
Pillersdorfova ústava

**Pillersdorfova ústava** alebo **aprílová oktrojovaná ústava** bola ústava vyhlásená (oktrojovaná) 25. 4. 1848 (teda v rámci revolučného roka 1848) v Rakúskej monarchii okrem území  Uhorska, Chorvátska a Lombardska-Benátska, ktorá však nebola nikdy realizovaná, lebo už v máji bola odvolaná. Išlo o prvú ústavu v pravom slova zmysle v Rakúskej monarchii. Dnes je pomenovaná je podľa rakúskeho ministra vnútra Pillersdorfa.

Vznikla z iniciatívy jozefínskych byrokratov, ktorí v začiatkoch revolúcie ovládli konštitučné hnutie. Bola centralistická a nereflektovala národnostnú realitu. Nespokojnosť s ňou vyvolala druhú revolučnú vlnu.

Kategória:Ústavy v Rakúsku
Kategória:Právne predpisy v Rakúskom cisárstve
Kategória:Ústavy v Česku
Kategória:Dejiny Rakúska
Kategória:Dejiny Česka
Juraj Halenár

**Juraj Halenár** (* 28. jún 1983, Trnava – † 29. jún 2018, Bratislava) bol slovenský futbalista a reprezentant Slovenska. Po oslave svojich 35. narodenín dňa 28. júna 2018 bol nezvestný a 30. júna 2018 bol nájdený bez známok života vo Vrakunskom lesoparku v Bratislave. Najpravdepodobnejšia verzia sa javí ako samovražda. Zanechal po sebe jedného syna.

## Klubová kariéra
Odchovanec trnavskej Lokomotívy obliekol postupne dresy troch bratislavských klubov. Prvý ligový gól strelil v drese Interu Bratislava 4. mája 2002 v stretnutí s Tatranom Prešov (3:0). S Artmediou Petržalka postúpil do skupinovej fázy Ligy majstrov 2005/2006. V 2. predkole zaznamenal v zápase s Celticom Glasgow (5:0) hetrik, čím prispel k najvyššej prehre slávneho škótskeho klubu v európskych pohároch. Majstrovské tituly získal s Artmediou Petržalka aj so Slovanom Bratislava. Po Róbertovi Semeníkovi druhý hráč, ktorý v slovenskej futbalovej lige dosiahol hranicu 100 gólov. Stý ligový gól strelil v drese Slovana 9. novembra 2011 proti Banskej Bystrici (3 : 2). Počas jesennej časti sezóny 2014/2015 sa stal so 125 gólmi historickým rekordérom slovenskej futbalovej ligy.

## Reprezentačná kariéra
Zúčastnil sa už v mládežníckych reprezentáciách, na ME hráčov do 19 rokov 2002 bol členom mužstva, ktoré získalo bronzové medaily. Na MS hráčov do 20 rokov 2003 v Spojených arabských emirátov postúpilo Slovensko do osemfinále, kde prehralo s neskorším majstrom sveta Brazíliou 1 : 2 po predĺžení. V seniorskej reprezentácii debutoval 17. novembra 2007 v Prahe v stretnutí s Českom (1 : 3).

## Ligové štatistiky
* Prvý ligový gól: Inter BratislavaTatran Prešov 3:0, 4. 5. 2002
* Prvý ligový hetrik: Slovan BratislavaDukla B. Bystrica 5:0, 4. 4. 2009
* Stý ligový gól: Slovan BratislavaDukla B. Bystrica 3:2, 9. 11. 2011
* Najviac gólov v jednej sezóne: 16, Artmedia Petržalka, 2007/2008

## Úspechy
**Klubové**
:* Majster Slovenska: 2007/08, 2008/09, 2010/11, 2012/13, 2013/14
:* Víťaz Slovenského pohára: 2008, 2010, 2011, 2013
:* účasť v skupinovej fáze Lige majstrov 2005/2006
**Reprezentačné**
:* ME hráčov do 19 rokov 2002 – 3. miesto
:* MS hráčov do 20 rokov 2003 – osemfinále
**Individuálne**
:* člen Klubu ligových kanonierov (127 gólov)

## Referencie

## Externé odkazy
* Juraj Halenár na national-football-teams.com
* Juraj Halenár na eurofotbal.cz

Kategória:Slovenskí futbalisti
Kategória:Hráči FK Inter Bratislava
Kategória:Hráči FC Petržalka 1898
Kategória:Hráči ŠK Slovan Bratislava
Kategória:Obete samovrážd
Osobná zóna

**Osobná zóna** je vzdialenosť okolo človeka, do ktorej zásah cudzou osobou (t. j. inou než rodinný príslušník, priateľ či partner/partnerka) je danému človeku nepríjemný (horšie komunikuje, viac sa potí a podobne). Líši sa mierne od človeka k človeku a značne pre jednotlivé kultúrne/geografické oblasti.

Osobné zóny pre Slovensko (?):
:015 cm: uzavretá intímna zóna
:1546 cm: zóna intímneho priestoru
:46120 cm: zóna osobného priestoru
:120360 cm: zóna spoločenského priestoru
:360 a viac cm: zóna verejného priestoru

Kategória:Psychológia
Kategória:Komunikácia
Virtuálna komunikácia

**Virtuálna komunikácia** je komunikácia, kde jedna alebo viacero strán je nereálnych. Komunikácia sa stáva domnelov, respektíve nepravdivou, vzhľadom na realitu v jednom alebo vo viacerých aspektoch. Je to komunikácia prostredníctvom internetu alebo e-mailu.

Kategória:Komunikácia
Kategória:Virtuálne komunity